cyanic-selkie/wikianc huggingface dataset:
Ieva Džindža
Mācījusies Puikules pamatskolā. 2010. gadā beigusi Valmieras Pārgaujas ģimnāziju. Beigusi Centrālās Lankašīras universitāti Lielbritānijā, kur ieguvusi bakalaura grādu mūsdienu teātrī un performancē.
Valmieras teātra izrādēs piedalās kopš 2015. gada.
Valdis Neimanis
Valdis Aleksandrs Neimanis bija latviešu agronoms un Mazpulku inspektors. Viens no 1944. gada 17. marta Latvijas Centrālās padomes memoranda parakstītājiem.
Dzīves gājums
Otrā pasaules kara laikā 1944. gadā devās bēgļu gaitās uz Vāciju, bet 1950. gadā no turienes uz ASV. Miris 1993. gada 19. janvārī Otavā, Kanādā.
Poligonu tīkls
Poligonu tīkls attiecas uz formu, no kā tiek radīts trīsdimensiju modelis un tā sastāvdaļām. Lai radītu trīsdimensionālu modeli digitālā vidē, forma tiek radīta no trīs sastāvdaļām. Punktiem, kas atrodas noteiktā vietā, visbiežāk trīsdimensiju vidē (en), šķautni (en), kas savieno divus punktus, un plakni (en), aizvērtu šķautņu kopumu, kas no tiem rada poligonu.
Poligonu tīkls atšķiras no ģeometriskiem poligoniem, tas attiecas uz divdimensiju daudzstūru formu, kas sastāv no punktiem un līnijām, attiecīgi poligonu tīkls ir vairāku šo formu sakopojums trīsdimensiju vidē. Dažādiem lietojumiem un mērķiem tiek izmantoti dažādi poligonu tīklu attēlojumi. Ar tīkliem veikto darbību dažādība var ietvert: Būla loģiku (konstruktīva stereometriju), izlīdzināšanu, vienkāršošanu un daudzas citas.
Poligonu tīkls parasti tiek attēlots kā veidots no trīsstūriem, jo tas ir vienkāršākais no daudzstūriem, kas var noteikt plakanu virsmu. Tomēr var izmantot arī citus daudzstūrus, piemēram, četrstūrus, piecstūrus utt.
Sīms Kallass
Sīms Kallass (et; dzimis Tallinā) ir Igaunijas politiķis, kurš no 2010. līdz 2014. gadam bija Eiropas Savienības komisārs ar atbildību par transportu. Pirms tam, no 2004. līdz 2009. gadam viņš bija Eiropas Savienības komisārs ar atbildību par administratīvajām lietām, auditu un cīņu ar krāpniecību. Abās Barozu komisijās viņš bija arī viceprezidents.
Iepriekš Kallass ir bijis arī Igaunijas premjerministrs, finanšu ministrs, ārlietu ministrs, PSRS Augstākās Padomes un Rīgikogu deputāts. Viņš aktīvi iesaistījies Igaunijas valsts atjaunošanā. Kallass pārstāv liberālo brīvā tirgus Igaunijas Reformu partiju, iepriekš bijis tās līderis. Kallass bijis arī Liberal International viceprezidents.
Personīgā dzīve
Kallas pārzin igauņu, angļu, krievu, somu, vācu un franču valodu. Precējies ar Kristi Kallasu; ģimenē dēls un meita Kaja, Igaunijas premjerministre (2021—), bijusī Rīgikogu un Eiropas Parlamenta deputāte.
Kallasa priekštečiem ir igauņu, latviešu un baltvācu izcelsme.
Rodzupi
Rodzupi ir ciems Lizuma pagastā, Gulbenes novadā. Atrodas 166 km attālumā no Rīgas.
Kaspars Kovaļenko
Biogrāfija
Kaspars Kovaļenko ir veterinārmedicīnas zinātņu doktors, profesors. Kopš 2019. gada Latvijas Lauksaimniecības universitātes Veterinārmedicīnas fakultātes (VMF) dekāns. No 2016. gada līdz 2018. gadam Latvijas Lauksamniecības universitātes, Veterinārmedicīnas fakultātes, Pārtikas un vides higiēnas institūta direktors. No 2018. gada novembra līdz 2019. gada septembrim VMF dekāna pienākumu izpildītājs.
Zinātniskā darbība saistīta ar dažādu zoonotisko ierosinātāju pētījumiem, baktēriju antimikrobiālo rezistenci un to ierobežošanas iespējām.
Mazirbe (nozīmju atdalīšana)
Mazirbe var būt:
Alberts Paiks
Daudz ceļojis pa ASV rietumu teritorijām, līdz apmetās Ārkanzasā, kur nodarbojās ar jurista un žurnālista praksi. Kā militārpersona piedalījās ASV-Meksikas karā, kā arī bija konfederātu ģenerālis Amerikas pilsoņu kara laikā. 1872. gadā publicēja grāmatu "Morāle un dogma" (Morals and Dogma of the Ancient and Accepted Scottish Rite of Freemasonry), kurā aprakstījis brīvmūrnieku senā un akceptētā skotu rituāla (Ancient and Accepted Scottish Rite of Freemasonry) teorētiskos jautājumus. Paiks ir vienīgais konfederātu ģenerālis, kuram ir piemineklis ASV galvaspilsētā Vašingtonā.
Vasīlijs Podkolzins
Vasīlijs Podkolzins (ru, dzimis ) ir Krievijas hokejists, spēlē labās malas uzbrucēja pozīcijā. Kopš 2021. gada Podkolzins pārstāv NHL komandu Vankūveras "Canucks". 2019. gada NHL draftā Podkolzinu ar kopējo 10. numuru pirmajā kārtā izvēlējās Vankūveras "Canucks".
2018–19. gada sezonā debitējis KHL kluba Sanktpēterburgas SKA sastāvā. 2021. gada maijā noslēdzis līgumu ar Vankūveras "Canucks".
Alans Bols
Alans Džeimss Bols (en, dzimis, miris ) bija Anglijas futbolists un futbola treneris. Spēlējis pussarga pozīcijā, bijis Anglijas futbola izlases dalībnieks.
Savā 22 gadus ilgajā spēlētāja karjerā pārstāvējis vairākas komandas ne tikai Anglijā, bet arī Dienvidāfrikā, ASV, Kanādā, Austrālijā un Honkongā. Ar Everton komandu 1970. gadā kļuvis par Anglijas čempionu.
Anglijas futbola izlasi pārstāvējis no 1965. līdz 1975. gadam, kopumā 72 mačos gūstot 8 vārtus. Viņš bija jaunākais komandas spēlētājs, kad Anglijas izlase uzvarēja 1966. gada FIFA Pasaules kausā. Piedalījies arī 1970. gada FIFA Pasaules kausā un 1968. gada Eiropas čempionātā.
Pēc spēlētāja karjeras beigām kļuvis par treneri. Augstākajā līgā vadījis Portsmouth, Southampton un Manchester City.
Spēlētāja karjera
Everton
Anglija
Miera iela (Viesīte)
Miera iela ir viena no Viesītes vēsturiskā centra ielām. Tā norobežo Viesītes Vecos kapos dienvidu pusē, kas aizņem kvartālu starp Raiņa, Annas Brodeles, Vaļņu un Miera ielu. Ielas nosaukums radies blakus esošās kapsētas dēļ. Pirmie apbedījumi Vecajos kapos veikti 19. gadsimta 30. gados. Šeit apglabāti arī I pasaules karā kritušie vācu un krievu karavīri. Mūsdienās kapsētā apbedījumi nenotiek. Ielā tikai viena adrese, kurā atrodas aptieka.
Ielu savienojumi
Miera iela ir savienota ar šādām ielām:
2018. gada FIFA Pasaules kausa komandu sastāvi
Rakstā uzrādīti visu 2018. gada FIFA Pasaules kausa dalībvalstu komandu sastāvi. Līdz 2018. gada 14. maijam komandām bija jāizziņo pagaidu sastāvi 30 līdz 35 cilvēku sastāvā. Gala komandas sastāvs FIFA bija jāiesniedz līdz 2018. gada 4. jūnijam.
Kopā kausam ir pieteikti 736 spēlētāji. Pasaules kausam ir pieteikti tādi spēlētāji kā Krištianu Ronaldu, Lionels Mesi, Tomass Millers, Neimars un Mohameds Salāhs. 200 no 736 futbolistiem ir spēlējuši arī iepriekšējos FIFA Pasaules kausos. 186 no tiem spēlēja Brazīlijā (2014), 61 futbolists spēlēja Dienvidāfrikā (2010), 21 — Vācijā (2006) un viens bija Japānā/Dienvidkorejā (2002). Meksikas aizsargs Rafaels Markess ir piedalījies visos pēdējos četros kausos; šis viņam būs piektais kauss.
Katra spēlētāja vecums norādīts uz 2018. gada 14. jūniju, turnīra sākuma datumu.
Treneris: 🇷🇺 Staņislavs Čerčesovs
Treneris: 🇪🇸 Huans Antonio Pici
Treneris: 🇦🇷 Ektors Kupers
Treneris: Oskars Tavaress
Treneris: Fernandu Santušs
Treneris: Karlušs Keirošs
Treneris: Berts van Marveiks
🇵🇪 [[peru national football team|peru]]
Treneris: 🇦🇷 Rikardo Gareka
Treneris: 🇳🇴 Oge Hāreide
Treneris: 🇦🇷 Horhe Sampaoli
Treneris: 🇮🇸 Heimirs Hadlgrimsons
Treneris: Zlatko Daličs
Treneris: 🇩🇪 Gernots Rors
Treneris: 🇧🇷 Titi
Treneris: 🇧🇦 Vladimirs Petkovičs
Treneris: Oskars Ramiress
Treneris: Mladens Krstajičs
Treneris: 🇩🇪 Joahims Lēvs
Treneris: 🇨🇴 Huans Karloss Osorio
Treneris: Janne Andešons
Treneris: 🇰🇷 Sins Thejons
Treneris: 🇪🇸 Roberto Martiness
🇵🇦 [[panama national football team|panama]]
Treneris: 🇨🇴 Ernans Dario Gomess
Treneris: 🇹🇳 Nebīls Maalūls
Treneris: 🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 Gerets Sautgeits
Treneris: Adams Navalka
Treneris: Akira Nišino
Liepājas reālskola
Liepājas reālskola bija pilsētas reālskola, kas darbojās no 1884. līdz 1915. gadam Baznīcas ielā 7 Liepājā.
Magnuss Helberjs
Magnuss Helberjs (sv, dzimis ) ir zviedru hokejists, spēlē vārtsarga pozīcijā. Pašlaik (2018) M. Helberjs pārstāv KHL komandu Sanktpēterburgas SKA. Iepriekš viņš ir spēlējis Zviedrijas komandās Almtuna IS, Frölunda HC un Örebro HK, AHL komandās Milvoki "Admirals" un Hartfordas "Wolf Pack", kā arī NHL komandās Našvilas "Predators" un Ņujorkas "Rangers", KHL komandā Pekinas "Kunlun Red Star".
Zviedrijas hokeja izlases sastāvā ir spēlējis 2018. gada Pasaules čempionātā un 2018. gada ziemas olimpiskajās spēlēs.
35. līnija (Jūrmala)
35. līnija ir iela Jūrmalā, Lielupes apkaimē. 35. līnija sākas krustojumā ar Bulduru prospektu un beidzas krustojumā ar Jūrnieku ielu. Kopējais ielas garums ir 95 metri, tā ir klāta ar asfalta segumu. 35. līnijā satiksmes kustība norit vienā joslā. Ielā ir savrupmāju un vasarnīcu apbūve.
Nivejas kalns
Nivejas kalns (en, es vai Monte Nívea) ir kalns Dienvidorkneju salu Koroneišenas salā Antarktikā, salas un visa arhipelāga augstākā virsotne.
Kalnu pirmā uzmērīja FIDS ekspedīcija no Signi polārstacijas 1948.—1949. gada sezonā un nosauca pēc sniega vētrasputniem (Pagodroma nivea), kas ligzdo kalna apkārtnē. Virsotnē pirmā 1956. gada 11. septembrī uzkāpa ekspedīcija no britu polārstacijas Alana Granta (Alan Grant) un Lānsa Tikela (Lans Tickell) sastāvā.
Jukidori ieleja
Jukidori ieleja (ja, Yukidori Zawa — ‘sniega [vētras]putnu ieleja’), norvēģu avotos Snēfūldālene (no), ir 2,5 km gara un 1,8 km plata ieleja Langhovdes oāzē Antarktīdā. Sākas no ledāja mēles ap 200 m vjl un stiepjas austrumu—rietumu virzienā līdz Licova-Holma līcim. Ielejā atrodas ledāja kušanas ūdeņu tērcīte un divi ezeri — Higaši Jukidori ezers un Jukidori ezers. Ieleju pēc aerofotomateriāliem un uzmērījumiem nokartēja Japānas antarktiskās ekspedīcijas dalībnieki (1957–1962) un nosauca pēc tur ligzdojošajiem sniega vētrasputniem par «sniega putnu ieleju».
Ielejā ir tipiska Antarktīdas akmeņainā tuksneša — atlūzu lauka (en) ekosistēma. Ģeoloģiskie un bioloģiskie pētījumi ielejā tiek veikti kopš 1957. gada, bet 1984. gadā tika uzsākta ilgtermiņa vides uzraudzības programma. Intensīvāka izpēte tika uzsākta, kad 1987. gadā teritorijai piešķīra speciālas zinātniskas intereses vietas Nr. 22 statusu. Tika izdalīti pastāvīgi kvadrāti sūnu un ķērpju veģetācijas monitoringam, lai novērotu ilgtermiņa vides izmaiņas. Ielejā mīt vairāki tūkstoši sniega vētrasputnu pāru un to ekskrementi ir nozīmīga barības viela veģetācijai. Kopš 1991. gada ielejai ir speciāli aizsargājama areāla statuss.
Ielejā sastopamas gandrīz visi Langhovdes oāzē novērotie floras un faunas pārstāvji: 6 sugu sūnas, 5 sugu ķērpji un 4 sugu ērces, kā arī 16 sugu aļģes. Aizsargājamās teritorijas platība ir 3,6 km². 1986. gadā līča krasta tika uzcelta bioloģisko novērojumu stacija, pie kuras atrodas meteostacija un helikopteru nosēšanās laukums.
Anitra Tumševica
Anitra Tumševica (dzimusi Rozentāle, Rīgā) ir latviešu komponiste, vijolniece un pedagoģe.
Biogrāfija
Dzimusi 1971. gadā Rīgā. Mācījusies vijoļspēli vispirms Emīla Dārziņa mūzikas skolā pie Romāna Šnē, bet vēlāk Jāzepa Vītola Latvijas Mūzikas akadēmijā pie Ulda Sprūdža. 2000. gadā Mūzikas akadēmijā uzsākusi studēt kompozīciju pie Selgas Mences. 2007. gadā ieguvusi bakalaura, bet 2009. gadā — maģistra grādu. Papildinājusi izglītību Anto Peta improvizācijas meistarklasēs Rīgā (2005), kā arī no 2003. līdz 2010. gadam piedalījusies dažādās kompozīcijas meistarklasēs.
Kopš 2007. gada komponiste ir Latvijas Komponistu savienības biedre. No 2017. gada 31. janvāra līdz 2019. gada 12. februārim bijusi tās valdes priekšsēdētāja. Laika posmā no 2015. līdz 2016. gadam komponiste darbojās Valsts Kultūrkapitāla fondā mūzikas un dejas mākslas ekspertu nozares komisijas sastāvā, un no 2016. gada līdz 2017. gada aprīlim — Valsts Kultūrkapitāla fonda ekspertu padomē.
Apbalvojumi
Komponiste ir Starptautiskā operu un skatuves darbu konkursa uzvarētāja Norvēģijas pilsētā Būdē (2008) ar kameroperu "Sarkans", kā arī komponista Tālivalža Ķeniņa balvas (2008) un Jāzepa Vītola stipendijas ieguvēja (2008/2009). Bijusi starp finālistiem Latvijas Radio kora rīkotajā Jauno komponistu konkursā (2007).
Anitra Tumševica 2014. gada pavasarī saņēma laikraksta "Diena" Gada balvu kultūrā 2013 par pirmo kamersimfoniju "Balss" (Die Stimme), kas savu pirmatskaņojumu piedzīvoja kamerorķestra Sinfonietta Rīga un diriģenta Normunda Šnē vadībā.
Lielajai Mūzikas balvai 2018 nominēta Anitras Tumševicas otrā kamersimfonija Signs.
Ezerkauķi
Ezerkauķi ir vasarnīcu ciems Tukuma novada Tumes pagastā. Atrodas pagasta ziemeļrietumu daļā uz ziemeļiem no Tukuma un rietumiem no Jumpravas ezera 9,6 km no pagasta centra Tumes, 4,0 km no novada centra Tukuma un 72,9 km no Rīgas.
Apdzīvotā vieta atrodas nomaļus no valsts autoceļiem.
Rīgava
Rīgava (arī Rigava, augštecē Lielais grāvis) ir Auces upes labā krasta pieteka Dobeles novadā.
Tek rietumu virzienā, paralēli valsts autoceļam P96 (Pūri - Auce - Grīvaiši). Ietek Aucē pie Ezeriņiem. Upi šķērso valsts autoceļi V1113 (Bēne – Ukri) un V1106 (Augstkalne – Bēne).
Radeks Faksa
Radeks Faksa (cz, dzimis ) ir čehu hokejists, spēlē uzbrucēja pozīcijā. Pašlaik (2023) Faksa pārstāv NHL komandu Dalasas "Stars". Iepriekš Faksa ir spēlējis AHL komandā Teksasas "Stars".
Čehijas hokeja izlases sastāvā ir spēlējis divos Pasaules čempionātos.
Nīls Mopē
Nīls Mopē (fr, dzimis ) ir franču futbolists, spēlē uzbrucēja pozīcijā. Kopš 2022. gada Mopē pārstāv Anglijas Premjerlīgas komandu Everton. Iepriekš Mopē ir spēlējis Francijas komandās OGC Nice, Saint-Étienne, Stade Brestois 29 un Anglijas komandā Brighton & Hove Albion.
Nabire
Nabire ir pilsēta Indonēzijā, Centrālās Papua provinces administratīvais centrs un otra lielākā pilsēta. Nabires apriņķa centrs. Izvietojusies Jaungvinejas salā, Čenderavasiha līča dienvidu krastā. Lielākā daļa iedzīvotāju ir kristieši (protestanti 48,6%, katoļi 12,8%), bet 38,2% — musulmaņi. Ievērojams transporta centrs — starptautiskā lidosta un osta Klusā okeāna krastā.
Astra Baumane
Astra Baumane (dzimusi Rīgā) ir latviešu aktrise.
Absolvējusi Rīgas 2. vidusskolu. Latvijas Valsts konservatorijā apguvusi skatuves mākslu. 1958. gadā kļuvusi par Valmieras teātra aktrisi.
Ķavari
Ķavari ir ciems Cēsu novada Nītaures pagastā. Atrodas pagasta dienvidu daļā 9 km no pagasta centra Nītaures, 42 km no Ausmās un 91 km no Rīgas.
Apdzīvotā vieta atrodas nomaļus no autoceļa P32.
Rogačovka
Rogačovka ir ciems Ambeļu pagastā, Augšdaugavas novadā. Atrodas 251 km attālumā no Rīgas.
Jūrmalas sālsastere
Izplatība
Eirāzijā galvenokārt izplatīta jūru un okeānu piekrastēs, bet atsevišķās vietās sastopama arī kontinenta iekšienē sāļainās augsnēs. Latvijā sastopama ļoti reti, noturīga populācija ir tikai pie Liepājas ezera. Ierakstīta Latvijas Sarkanās grāmatas 1. kategorijā.
Biotopi
Augs sastopams jūras piekrastes smiltājos, ezera palieņu pļavās un jūrā ietekošu upju grīvas pļavās. Latvijā lielākā daļa atradņu ir Rīgas līča centrālajā piekrastē, bet tās nav noturīgas un tiek noskalotas. Latvijā nozīmīgākās atradnes atrodas Liepājas ezera piekrastē, aizsardzībai izveidotajā liegumā. Tur jūrmalas sālsastere sastopama gan atsevišķos eksemplāros, gan lielās audzēs.
Leons Āboliņš
Leons (Leo) Āboliņš (dzimis 1895. gada 17. aprīlī Stāmerienas pagastā, miris 1974. gada 18. janvārī Upsālā, Zviedrijā) bija zoologs, Latvijas Universitātes privātdocents (1923), vecākais docents, ārkārtas profesors. Matemātikas un dabaszinātņu fakultātes dekāns (1938—1939). Viens no 1944. gada 17. marta Latvijas Centrālās padomes memoranda parakstītājiem.
Otrā pasaules kara beigās 1944. gadā devās trimdā uz Zviedriju, kur bija Upsālas Universitātes Zoofizioloģijas institūta salīdzinošās endokrinoloģijas profesors. Strādāja arī Zviedrijas Karaliskās zinātņu akadēmijas Kristinebergas Zooloģiskajā stacijā.
Miris 1974. gada 18. janvārī Upsālā, Zviedrijā.
PlayStation 4
Ir pārdoti vairāk nekā 102 miljoni PlayStation 4.
Zaļesje (Salienas pagasts)
Zaļesje ir ciems Augšdaugavas novada Salienas pagastā. Atrodas pagasta austrumu daļā 7 km no pagasta centra Salienas, 31 km no novada centra Daugavpils un 262 km no Rīgas.
Apdzīvotā vieta atrodas nomaļus no vietējās nozīmes autoceļiem, Kirjaņiškas ezera krastā, divus kilometrus no Latvijas—Baltkrievijas robežas.
Sonda (stacija)
Stacijas ēka
Pirmā Sondas stacija bija vienstāva koka konstrukciju iegarenas konfigurācijas celtne ar centrālo transepta daļu un divslīpes jumtu ar jumtgaļu nošļaupumiem. Otrā pasaules karā ēka gājusi bojā.
Pektīnvielas
Pektīnvielas (no el (pēktikós) — 'sarecējis, sakupis') jeb recekļvielas ir kopējs apzīmējums polisaharīdiem protopektīnam, pektīnam un pektīnskābei, kas dabīgi veidojas un ir sastopami visos sauszemes augos, jo īpaši to augļos un ogās (piemēram, meža zemenēs, mežrozīšu augļos, dzērvenēs, upenēs, ābolos, citronos, apelsīnos u.c.), kā arī atsevišķu aļģu veidos. Pektīnvielas var būt gan ūdenī šķīstošas, gan nešķīstošas. Ūdenī šķīstošā pektīnviela pektīns atrodas šūnsulā un palīdz uzturēt šūnu turgoru, bet ūdenī nešķīstošā pektīnviela protopektīns kopā ar hemicelulozēm un celulozēm veido šūnapvalkus.
Bioķīmija
Augļiem, ogām un dārzeņiem nogatavojoties, fermenti (pektināze un pektīnesterāze) protopektīnu pakāpeniski hidrolizē pektīnā, tādējādi padarot plānākus šūnapvalkus un samazinot to stingrību. Tas padara augļus, ogas un dārzeņus mīkstākus un vieglāk sakožamus, tomēr audu samazinātās mehāniskās izturības dēļ tie vienlaikus arī kļūst uzņēmīgāki pret mehāniskiem bojājumiem un mikroorganismu iekļūšanu.
Ķīmiskā uzbūve
Pektīna molekulu virkni pamatā veido D-galakturonskābes atlikumi, kas savstarpēji saistījušies ar α-(1→4) glikozīdsaitēm. Vietām virknē arī ieslēgušies α-L-ramnopiranozes atlikumi, kas galakturonskābes atlikumiem piesaistījušies ar α-(1→2) glikozīdsaitēm. Savukārt, protopektīns ir pektīna polimēru komplekss.
Izmantojums
Augļu un ogu pektīnam skābju un cukura klātbūtnē (optimāli — 60% cukura, 1% organisko skābju, 0,5—1,5% pektīna un pH 3,1—3,5) piemīt recēšanas spēja, tāpēc tam pārtikas rūpniecībā ir liela nozīme džemu, želeju, marmelāžu u.c. recināto augļu un ogu produktu gatavošanā. Protopektīnam un pektīnskābei šāda recēšanas spēja nepiemīt, bet dārzeņu pektīns sarec ļoti vāji. Ja recinātos produktus gatavo no augļiem un ogām, kuros dabīgi nav vajadzīgā daudzuma pektīna un organisko skābju (piemēram, bumbieriem, ķiršiem un zemenēm), pektīnu un organiskās skābes var pievienot mākslīgi, piemēram, džema gadījumā gatavošanas laikā pieberot 0,2—0,4% citronskābes un recinātāju (piemēram, pektīna pulveri) vai izmantojot īpašu ievārījuma cukuru, kam jau iepriekš pievienots pektīns.
Rudbāržu muiža
Rudbāržu muiža bija muiža, kas atradās tagadējā Rudbāržu pagasta teritorijā. Pie muižas kungu mājas saglabājies ainavu parks ar dīķi.
Vēsture
Muižas kungu māja vēlā ampīra stilā celta 1835. gadā pēc baroneses Teas fon Friksas pasūtījuma. Pārbūvēta 1882.-1883. gadā franču neorenesanses stilā. 1905. gada revolūcijas laikā pili nodedzināja, bet 1908. gadā atjaunoja arhitekta Leo Reinīra vadībā.
Latvijas brīvības cīņu laikā 1919. gada janvāra beigās un februārī muižā uzturējās O. Kalpaka bataljons, šeit 3. martā sākās pretuzbrukums lieliniekiem. 1938. gadā pili pārbūvēja un ierīkoja karavīru atpūtas namu, Otrā pasaules kara laikā - vācu karavīru hospitāli, pēc kara - meža darbinieku skolu, 1962. gadā - Rudbāržu skolu. Saglabājusies interjeru apdare. Svētku zālē saglabājušies divi marmora kamīni.
Gaiļi (Tumes pagasts)
Gaiļi ir apdzīvota vieta Tukuma novada Tumes pagastā. Atrodas pagasta rietumu daļā uz dienvidiem no Tukuma, 4,1 km no pagasta centra Tumes, 4,8 km no novada centra Tukuma un 68,6 km no Rīgas.
Apdzīvotā vieta atrodas pie autoceļa A10 (Rīga—Ventspils), Vašlejas upes krastos.
Fečava/Šprēvalde
Fečava/Šprēvalde (de, dsb), līdz 1997. gadam - Fečava) ir pilsēta Vācijā, Brandenburgā, Oberšprēvaldes-Lauzicas apriņķī, Šprēvaldes novadā, 18 kilometrus uz rietumiem no Kotbusas.
Vēsture
1548. gadā apdzīvotajai vietai piešķirts ģerbonis. Pēc Otrā pasaules kara pilsēta ietilpa VDR.
Tūrisms
Fečavā atrodas Vendu (sorbu)-vācu dubultbaznīca (Wendisch-Deutsche Doppelkirche/Serbsko-nimska dwójna cerkwja we Wětošowje) - divu baznīcu komplekss ar vienotu zvanu torni un sakristeju, kas savulaik bija paredzētas divām apkārtnes tautībām.
Cilvēki
1903. gadā no Fečavas uz Ņujorku emigrēja Rihards Helmanis (Richard Hellmann, 1876-1971), kurš nodibināja uzņēmumu, kas sāka ražot pasaulē pazīstamās Hellmann's majonēzes (mūsdienās Unilever zīmols).
Kosinusu teorēma
Kosinusu teorēma trigonometrijā ir teorēma, kas apgalvo, ka trijstūrī jebkuras malas kvadrāts ir izsakāms ar divu pārējo malu kvadrātu summu, no kuras atņemts šo malu divkāršais reizinājums ar ietvertā leņķa (izsakāmās malas pretējais leņķis) kosinusu. Matemātiski tas pierakstāms šādi:
kur \gamma\, ir leņķis starp a un b malām.
No kosinusu teorēmas var tikt iegūta Pitagora teorēma, kas ir pareiza taisniem leņķiem: ja leņķis \gamma\, ir 90° liels, tad cos \gamma\, = 0 un kosinusu teorēma reducējas uz Pitagora teorēmu:
Mainot malu a, b un c lomas oriģinālajā formulā, var tikt iegūtas šādas formulas:
Teorēmu rietumu pasaulē 16. gadsimtā popularizējis Fransuā Vjets.
Pierādījums dažādmalu šaurleņķu trijstūriem
Pierādījums trijstūriem, kuriem visi leņķi mazāki vai vienādi par 90^\circ
Pierādījums dažādmalu platleņķa trijstūriem
Nepieciešams nedaudz citādāks pierādījums trijstūriem, kuriem viens leņķis ir lielāks par 90^\circ, jo divi augstumi ir ārpus trijstūra, līdz ar to nepieciešams papildināt zīmējumu.
Novelkot citu augstumu un atkārtojot šo procesu, var pierādīt kosinusu teorēmu pārējām malām.
Deivids Hills
Kinoakadēmijas balvas producēšana
Deivids Hills kopā ar Redžinaldu Hadlinu ir izvēlēti par 88. Kinoakadēmijas balvas pasniegšanas ceremonijas producentiem, kad pēc trīs gadu sadarbības ar Kino mākslas un zinātnes akadēmiju, līgumu nepagarināja iepriekšējie producenti Kreigs Zeidans un Nīls Merons.
Apbalvojumi
Deivids Hills par 2011. gada Pasaules sērijas producēšanu ieguva balvu 33. Sporta Emmy balvas ceremonijā nominācijā Outstanding Live Sports Special.
Garākalna smilšu krupja atradne
Garākalna smilšu krupja atradne ir 1987. gadā dibināts dabas liegums Dobeles novada Bēnes pagastā.
Atrodas aptuveni 5,2 kilometrus uz dienvidaustrumiem no Bēnes. Liegums izveidots, lai pasargātu smilšu krupja (Epidalea calamita) dzīves vidi, kas izveidojusies izmantotā smilts-grants karjerā. No aizsargājamiem augiem sastopama Lēzeļa lipare (Liparis loeselii).
Aburgas ezers
Aburgas ezers (arī Aborgas ezers, Āborgas ezers, Āburgas ezers) ir noteces ezers Ventspils novada Usmas pagasta rietumu daļā daļā.
Dibens — dūņains. Krasti — zemi. Purva ūdeņu pietece. Iztek Aburgas grāvis uz Lakšezeru.
Anatolijs Soloņicins
Anatolijs Soloņicins (ru; dzimis Gorkijas apgabala Bogorodskā, miris  Maskavā) bija padomju teātra un kino aktieris, KPFSR Nopelniem bagātais skatuves mākslinieks.
Biogrāfija
Soloņicina īstais vārds ir Oto, šādu vārdu viņa tēvs izvēlējies par godu čeļuskiniešu glābšanas ekspedīcijas vadītājam Oto Šmitam. Sākoties Lielajam Tēvijas karam, šis vāciskais vārds Padomju Savienībā saprotamu iemeslu dēļ zaudēja popularitāti, un Oto Soloņicins kļuva par Anatoliju Soloņicinu.
Bijis Sverdlovskas teātra aktieris, darbojies arī Minskas, Novosibirskas, Tallinas teātros.
Pirmā kinoloma bija 1963. gadā uzņemtajā Gļeba Panfilova filmā "Kurta Klauzevica lieta" (Дело Курта Клаузевица). Plaši pazīstams kļuva pēc Andreja Rubļova lomas Andreja Tarkovska filmā "Andrejs Rubļovs" (1966). Izlasījis žurnālā Iskusstvo Kino publicēto filmas scenāriju, Soloņicins Sverdlovskas teātrī paņēma atvaļinājumu un atbrauca uz Maskavu, tikās ar Tarkovski un tika apstiprināts galvenajai lomai. Viņa kandidatūru atbalstīja vēsturnieki, no divdesmit aktieru fotoprovēm izvēlēdamies Soloņicinu.
No tā laika Tarkovskis aicināja Soloņicinu visās savās filmās, aktieris pat kļuva Tarkovskim par savdabīgu talismanu. Ja nebija Soloņicinam piemērotas lomas, Tarkovskis tādu izdomāja, piemēram, garāmejošo ārstu savā 1974. gada filmā "Spogulis". 1972. gadā Soloņicins tēloja doktoru Sartoriusu Tarkovska filmā "Solāris". Īpaši veiksmīga aktierim bija Rakstnieka loma Tarkovska filmā "Stalkers" (1979).
Soloņicins saņēma piedāvājumus arī no daudziem citiem režisoriem. Viņš filmējies Gļeba Panfilova filmā "Ugunī brasla nav" (В огне брода нет, 1968), Alekseja Germana filmā "Pārbaude uz ceļa" (Проверке на дорогах, 1971), Sergeja Gerasimova filmā Любить человека (1973), Ņikitas Mihalkova filmā "Savējais starp svešiem, svešs starp savējiem" (Свой среди чужих, чужой среди своих, 1974).
1982. gadā Anatolijs Soloņicins mira no plaušu vēža, pirms dažiem gadiem viņš kādas filmas uzņemšanas laikā bija saaukstējies un saslimis ar plaušu karsoni, vēlāk, citā filmā darbojoties, smagi sasita krūtis un nokļuva slimnīcā, kur viņam tika atklāts plaušu vēzis. Viņam tika izoperēta daļa plaušu, bet diagnoze par vēzi aktierim netika atklāta. Pēc gada, filmējoties Baltkrievijā, aktierim kļuva slikti, un Maskavas slimnīcā, kurā viņu steigšus nogādāja, ārsti konstatēja, ka vēža metastāzes izplatījušās uz mugurkaulu.
Augstas izšķirtspējas televīzija
Augstas izšķirtspējas televīzija (HDTV) ir televīzijas sistēma, kas piedāvā attēla izšķirtspēju, būtiski augstāku par standarta izšķirtspējas televīziju.
HDTV var tikt pārraidīta dažādos formātos:
Burts "p" apzīmē progresīvo izvērsi, bet "i" rindpārlēces izvērsi.
Pārraidot divus megapikseļus uz kadru, HDTV piedāvā piecreiz vairāk pikseļu nekā SD (standarta izšķirtspējas) televīzija. Palielinātā pikseļu skaita dēļ HDTV sniedz baudāmāku attēlu, ļaujot nomainīt attēlu līdz pat 60 reizēm sekundē, saildzinot ar SD, kas ir 30 reizes sekundē. Tas veido tīrāku attēlu progresīvās izvērses rezultātā.
Gruzijas basketbola izlase
Gruzijas basketbola izlase ir komanda, kas pārstāv Gruziju tādās starptautiskās basketbola sacensībās kā Olimpiskās spēles, Pasaules čempionāts un Eiropas čempionāts.
Izlases lielākais panākums ir kvalificēšanās 2011. gada Eiropas čempionātam un 2023. gada FIBA Pasaules kausam.
Pašlaik (2023. gada 27. februāris) Gruzijas izlase FIBA Pasaules izlašu rangā ieņem dalītu 32. vietu.
Mazirbe (Dundagas pagasts)
Mazirbe ir ciems Talsu novada Dundagas pagastā. Izvietojies pagasta ziemeļrietumos autoceļu P125 un V1381 krustojumā 22 km no pagasta centra Dundagas, 56 km no novada centra Talsiem un 176 km no Rīgas. Tas ietilpst Slīteres nacionālā parka neitrālajā zonā. Ciems veidojies ap Mazirbes baznīcu un mācītājmuižu. Mācītājmuižas mācītājmāja ir vietējas nozīmes arhitektūras piemineklis. Netālu no baznīcas atrodas tā dēvētie Mēra akmeņi. Tā ir vēsturiski veidojusies viena Mazirbes ciema dienvidu daļa. Pārējais ciems Mazirbe atrodas Kolkas pagastā.
Kauņas Jura katoļu baznīca
<mapframe text="Kauņas Jura katoļu baznīca" width=260 height=260 zoom=18 > { "type": "ExternalData", "service": "geoshape", "ids": "Q3918171" } '''Kauņas Sv. Mocekļa Jura baznīca''' (lt) ir Romas katoļu baznīca, kas atrodas Lietuvas pilsētas Kauņas vecpilsētā, netālu no Kauņas pils.
Baznīcas pirmasākumi ir 1471. gadā, kad šajā vietā benediktiešiem tika uzcelta koka baznīca. No 1492. līdz 1502. gadam to pārbūvēja ķieģeļu gotikas stilā. Baznīca cietusi 1812. gada kara laikā, kā arī padomju okupācijas gados, kad šeit tika ierīkota medicīnas preču noliktava.
Žans Liks Melanšons
Žans Liks Melanšons (fr,, dzimis ) ir Francijas kreisais politiķis, bijis profesionālās izglītības ministrs un senators, pašlaik ir Eiropas Parlamenta deputāts. Melanšons piedalījās 2017. gada Francijas prezidenta vēlēšanās un pirmajā kārtā ieguva ceturto vietu ar 19,6% balsu.
Žans Liks Melanšons bija Sociālistiskajā partijā līdz 2008. gadam, kad nodibināja Kreiso partiju. 2016. gadā viņš kļuva par vienu no politiskās kustības Nepakļāvīgā Francija dibinātājiem.
Ainārs Bambals
Ainārs Bambals  (dzimis  Rīgā) ir latviešu vēsturnieks, vēstures doktors, Latvijas Nacionālā arhīva darbinieks.
Biogrāfija
A. Bambals dzimis 1964. gada 7. februārī Rīgā. Jau skolas gados A. Bambals bija aktīvs zīmētājs bērniem un jauniešiem domātajos izdevumos, piemēram, laikrakstā «Pionieris». Mācījies Kokneses vidusskolā. Stučkas rajona laikraksts «Komunisma Uzvara» vēsta, ka jau vidusskolas laikā, 1980. gadā A. Bambals gatavojis publiskus priekšlasījumus par vēsturi, guvis panākumus tēlotāja mākslā.
Beidzis Pētera Stučkas Latvijas Valsts universitātes Vēstures un filozofijas fakultāti (1989), LU Vēstures un filozofijas fakultātes maģistratūru (2004), LU ieguvis vēstures doktora zinātnisko grādu Latvijas vēsturē (2012).
Darba gaitas
Darba gaitas A. Bambals sāka PSRS okupācijas laikā LPSR Zinātņu akadēmijas Vēstures institūtā kā jaunākais zinātniskais līdzstrādnieks. Latvijas Republikai atgūstot neatkarību, kā arheologs piedalījies Latvijas ekspedīcijā Kārļa Ulmaņa kapavietas noskaidrošanā Krasnovodskā. 20. gadsimta deviņdesmitajos gados pirms Latvijas iestāšanās ES Latvijas Valsts arhīva Dienesta dokumentu daļas, Represēto personu dokumentu daļas vadītājs, vēlāk dažādos amatos Latvijas Nacionālā arhīva Latvijas Valsts arhīvā, arhīva eksperts.
Ar Laimdotas Straujumas vadītā Ministru kabineta 2014. gada 20. augusta rīkojumu Nr. 433 iecelts LPSR VDK zinātniskās izpētes komisijā par locekli.
Sabiedriskā darbība
1991. gadā Latvijas ekspedīcijas „Noriļska 91 ” vadītājs. Ekspedīcijas 48 dalībnieki 1991. gada jūlijā—augustā kopējās baltiešu 150 cilvēku ekspedīcijas sastāvā Noriļskā Šmita kalna pakājē uzstādīja piemiņas kompleksu triju skaldņu piramīdu. Katra skaldne veltīta Latvijai, Lietuvai un Igaunijai un kopā simbolizē Baltijas valstu vienotību un 8 m augstus lapegles krustus Noriļlagā nomocītajiem Baltijas valstu pilsoņiem. Kompleksu atklāja 1991. gada 10. augustā.
1995. gadā Latvijas ekspedīcijas „Vjatlags — Usoļlags 95” dalībnieks. Ekspedīcijas dalībnieki 1995. gada augustā Kirovas apgabala Vjatlagā, Ļesnaja ciemā un Permas apgabala Usoļlagā, Soļikamskā uzstādīja piemiņas zīmes un 6 m augstus krustus tur nometnēs nomocītajiem Latvijas iedzīvotājiem-komunistiskā terora upuriem.
1997. gadā — viens no biedrības "Latvijas Arhīvistu biedrība" dibinātājiem, ilggadējs valdes loceklis.
1999. gadā, viens no biedrības "Triju Zvaigžņu ordeņa brālība" dibinātājiem, sekretārs, domes loceklis, vēlāk biedrības "Latvijas Ordeņu brālība” sekretārs, domes loceklis un Goda biedrs.
2005. gadā piedalījās nodibinājuma "Kokneses fonds" dibināšanā, kura mērķis ir kultūrvēsturiskas piemiņas vietas — Likteņdārzs Krievkalna salā izveide. 2015. gada 18. septembrī Viļņā starptautiskajā konferencē "1945: Otrā pasaules kara beigas, tās rezultāti un ietekme uz Centrālās un Austrumeiropas valstīm" nolasīja referātu "Otrā pasaules kara rezultāti: Latvijas piemērs". 2019. gada 16.—17. janvārī Prāgā kā Latvijas Nacionālā arhīva pārstāvis piedalījies Čehijas studenta Jana Palaha piemiņas pasākumos.
2020. gada 29. februārī A. Bambals piedalījies starptautiskā simpozijā ASV, Jeila Universitātes Makmilana centra Eiropas studiju padomes un Baltijas studiju programmas (European Studies Council and Baltic Studies Program of the MacMillan Center at Yale) organizētajā starptautiskajā simpozijā “KGB Surveillance in the Baltic Soviet Republics” (VDK uzraudzība Baltijas padomju republikās), nolasot referātu „Documents on KGB Surveillance in Soviet Latvia” (Dokumenti par VDK uzraudzību Padomju Latvijā).
Ģimene
Šķīries, ir divi dēli.
Apbalvojumi
1998. gadā Valsts Prezidenta Gunta Ulmaņa izveidotā Triju Zvaigžņu ordeņa dome par nopelniem valsts labā apbalvoja vēsturnieku un sabiedrisko darbinieku Aināru Bambalu ar 5. šķiras Triju Zvaigžņu ordeni.
Zeme (albums)
"Zeme" ir latviešu dziedātāja Igo un komponista Valta Pūces 2013.gadā radīts un izdots mūzikas albums.
Igo albums "Zeme" ir turpinājums aizsāktajam dabas elementu ciklam. Komponista Valta Pūces un Igo sadarbībā jau 2012.gadā iznāca pirmais singls "Zemes rīts" un 2013.gada vasarā tika pabeigts viss albums.
Kopā ar Igo albuma ierakstā piedalījušies aktieri Dita Lūriņa-Egliena, Juris Strenga, mūziķi Juris Kristons, Reinis Ozoliņš, Armands Alksnis, Kaspars Kurdeko, Aivars Hermanis, Valters Pūce, Andra Veismaņa stīgu kvartets, Ieva Kerēvica, Zane Biķe, Alise Kante un citi.
Albumu tapšanā piedalījušies arī vairāk nekā 50 dažādu pasaules tautu pārstāvji, kas šobrīd dzīvo Latvijā. Visi šie kultūru pārstāvji ir ierunājuši frāzi, katrs savā valodā, albuma noslēguma dziesmā «Mana Zeme» par savu zemes sajūtu. Mūzikas žanrs sintezē roku, regeju, klasisko mūziku un balādes.
Gaiķītis
Gaiķītis ir ezers Tukuma novada Tumes pagastā uz dienvidiem no Vecmokām.
Edgars Barbaks
Edgars Barbaks (dzimis Rīgā) ir latviešu televīzijas un radio sporta žurnālists. Vadījis sporta ziņas raidījumos "LNT ziņas" un "900 sekundes". Kopā ar Anatoliju Kreipānu vada Radio SWH raidījumu "Vakara sporta stunda".
Biogrāfija
Mācījies Rīgas Angļu ģimnāzijā un Vidzemes Augstskolas komunikācijas fakultātē. Vēlāk uzsācis darbu Latvijas Neatkarīgajā televīzijā un Radio SWH kā sporta žurnālists un sporta ziņu diktors.
Dokumentālo filmu "Dinamo Rīga 6.sezona. Sākums" un "Maratons augstpapēžu kurpēs" autors. Darbojas Latvijas Olimpiskās komitejas projektā "Sporto visa klase". Vairākus gadus vadījis labdarības skriešanas pasākumu "Nike Riga Run", kā arī pasākuma treniņus Latvijas skolās.
Precējies, audzina trīs meitas.
Progress MS-17
Progress MS-17 (Прогресс МС-17; SKS apzīmējums ISS-78P) bija Krievijas automātisks Progress-MS sērijas kravas kosmosa kuģis, kas paredzēts kravu nogādāšanai uz Starptautisko kosmosa staciju (SKS). Tas orbītā tika palaists 2021. gada 29. jūnijā. Progress MS-15 darbību beidza 2021. gada 25. novembrī.
Krava
Kopējā kravas masa starta brīdī bija 2439 kg. Īpašajās tvertnēs ietilpa degviela, saspiestas gāzes , ūdens. Hermētiskajā kravas telpā (pavisam ) bija iekārtas stacijas apkalpošanai un zinātniskajiem pētījumiem, pārtikas preces, apģērbs, higiēnas, medicīnas preces.
Lidojuma gaita
Progress MS-17 tika palaists 23:27:20 UTC ar nesējraķeti Sojuz-2.1a no Baikonuras kosmodroma.
Saslēgšanās ar staciju automātiskā režīmā notika 2. jūlijā 00:59:41 UTC pie Poisk moduļa.
20. oktobrī 23:42:27 UTC Progress MS-17 atvienojās no stacijas. 29 stundu autonomā lidojumā tas attālināsies no SKS līdz 185 km. 22 oktobrī 04:21:07 UTC kravas kuģis pieslēdzās pie Nauka moduļa.
2021. gada 25. novembrī 11:22:30 UTC Progress MS-17 atvienojās no SKS Nauka moduļa. Pie kravas kuģa palika pievienots īpašs saslēgšanās mezgla adapters, kas ļāva pieslēgties kosmosa kuģiem Sojuz un Progress, bet jaunā moduļa Pričal pieslēgšanai tas nebija vajadzīgs. 14:34:51 UTC tika iedarbināts dzinējs bremzēšanas manevram. Kravas kuģis iegāja Zemes atmosfērā un sadega. Nesadegušās daļas aptuveni 15:17:12 UTC iekrita Klusā okeāna dienvidu daļā.
Rogaiža
Rogaiža ir ciems Pildas pagastā, Ludzas novadā. Atrodas 292 km attālumā no Rīgas.
Ciema apkārtnē atrodas ūdenstilpes Rogaižu ezers, Nirinka. Rogaižu kapos ir valsts aizsargājams arhitektūras piemineklis — koka kapela, ko muižnieks Ķelpšs 18. gadsimtā cēlis par godu sv. Antonam. Pie kapsētas — Rogaižu senkapi, daļēji pētīti 1925. gadā.
Džordans Ajū
Džordans Ajū (fr, dzimis ) ir Ganas futbolists, spēlē uzbrucēja pozīcijā, Ganas futbola izlases dalībnieks. Kopš 2019. gada Ajū pārstāv Anglijas Premjerlīgas komandu Crystal Palace. Iepriekš Ajū ir spēlējis Francijas komandās Marseļas "Olympique", FC Sochaux-Montbéliard un FC Lorient, kā arī Premjerlīgas komandās Aston Villa un Swansea City.
Ganas futbola izlases sastāvā Ajū ir spēlējis 2014. gada FIFA Pasaules kausā.
Viņa tēvs ir pazīstamais Ganas futbolists Abedi Pele.
Sasniegumi
Individuālie sasniegumi
Eiropas autoceļš E28
Eiropas autoceļš E28 ir daļa no Starptautiskā E ceļu tīkla. Autoceļš savieno Vāciju ar Baltkrieviju, tas sākas pie Vācijas A10 netālu no Berlīnes, un beidzas Minskā.
Džefs Hērsts
Sers Džefrijs Čārlzs Hērsts (en, dzimis ) ir bijušais Anglijas futbolists un futbola treneris, spēlēja uzbrucēja pozīcijā, bijis Anglijas futbola izlases dalībnieks.
Lielu daļu karjeras aizvadījis West Ham United komandā, kur 500 visu turnīru spēlēs kopumā guvis 242 vārtus. Ar West Ham United komandu ieguvis FA kausu, kā arī UEFA Kausu ieguvēju kausu. 1972. gadā viņš tika pārdots Stoke City. Savu karjeru Anglija noslēdzis ar West Bromwich Albion. Vēlāk spēlējis gan Īrijā, gan ASV.
Anglijas futbola izlasi pārstāvējis no 1966. līdz 1972. gadam, 49 mačos kopumā gūstot 24 vārtus. Ar izlasi uzvarējis 1966. gada FIFA Pasaules kausā. Hērsts ir vienīgais futbolists, kurš ir guvis trīs vārtus Pasaules kausa finālā, kad Anglija Vemblija stadionā ar 4–2 pieveica Rietumvāciju. Piedalījies arī 1968. gada Eiropas čempionātā un 1970. gada FIFA Pasaules kausā.
Tēvijas aizstāvja diena
Tēvijas aizstāvja diena ir svētki, kurus svin Krievijā, Baltkrievijā, Tadžikistānā un Kirgizstānā katra gada 23. februārī. Tos atzīmēja visā PSRS kopš 1922. gada, jo 1919. gadā pēc ilgiem strīdiem šis datums bija izvēlēts par padomju Sarkanās Armijas dibināšanas dienu. Tomēr šie svētki PSRS nekad nebija brīvdiena. Laika posmā no 1923. līdz 1946. gadam svētku nosaukums bija "Sarkanās armijas diena", no 1946. līdz 1949. gadam "Padomju armijas diena", no 1949. līdz 1992. gadam tā bija "Padomju armijas un Jūras kara flotes diena". Pēc PSRS sabrukuma svētki ikgadēji tiek svinēti Krievijā un vairākās citās bijušās PSRS republikās kā Tēvijas aizstāvja diena.
Džefs Hērsts
Sasniegumi
Anglija
Tēvijas aizstāvja diena
Krievijas Federācijā 1995.—2006. gadā svētki saucās par "Sarkanās armijas uzvaras dienu pār ķeizariskās Vācijas karaspēku (1918) — Tēvijas aizstāvju dienu", tomēr kopš 2006. gada no šīs frāzes atstāta tikai beigu daļa. Pēc oficiālā skaidrojuma, šajā dienā godina cilvēkus, kuri aizstāvēja savu dzimteni, neatkarīgi no viņu dzimuma (taču plaši izplatīta arī neoficiāla versija par "vīriešu dienu" kā pretsvaru "sieviešu dienai" 8. martā).
Datuma izvēle un motivācija
Vēl 1933. gadā PSRS aizsardzības ministrs Kliments Vorošilovs izteicās, ka datums izvēlēts nejauši un nesakrīt ar vēsturiskajiem faktiem. 23. februāri izvēlējās 1919. gadā tādēļ, ka tā bija svētdiena un tādēļ svinēšana neapgrūtināja ekonomiku. Līdz 1938. gadam pamatversijas bija, ka šai dienā publicēts valdības 28. janvāra dekrēts par Sarkanās armijas izveidi vai 21. februāra dekrēts par šo pašu tēmu. 1938. gadā parādījās versija, ka šai dienā Sarkanā armija apturējusi vācu iebrucējus pie Pleskavas un Narvas. 1942. gadā tā tika pastiprināta līdz vācu armijas sagrāvei pie šīm pilsētām. Kopš 1951. gada oficiālajā padomju vēsturē pastāvēja arī datuma izvēles izskaidrojums kā masu mobilizācijas diena Sarkanajā armijā.
Priekšvēsture
Pēc 1917. gada Krievijas revolūcijām un lielinieku nākšanas pie varas bijušās Krievijas impērijas centrālajā daļā, Krievija atradās starptautiskā izolācijā, karā ar Vāciju, Austroungāriju un to sabiedrotajiem un faktiski bez armijas, jo agrāko armiju bija praktiski likvidējuši lielinieku agrākie aicinājumi demobilizēties vai dezertēt. 1918. gada janvārī Padomju Krievijas valdība izdeva dekrētu par Strādnieku un zemnieku Sarkanās armijas izveidi. Tomēr vēl februārī Kara Revolucionārās padomes priekšsēdētājs Ļevs Trockis paziņoja, ka vienīgie spēki, kas viņam atlikuši, esot deviņi latviešu pulki. Šos pulkus viņam nācās izmantot galvenokārt augošās iekšējās opozīcijas apspiešanai. 18. februārī Vācijas spēki pārkāpa pamieru un sāka virzīties uz priekšu, nesastopot nopietnu pretestību. 21. februārī lielinieku valdība — Tautas komisāru padome — pieņēma dekrētu "Sociālistiskā Tēvzeme briesmās!", kurš tika publicēts 22. februārī un tai pašā dienā beidzot tika atvērti kareivju vervēšanas punkti Petrogradā un citās pilsētās.
23. februāris
23. februārī ievērojamas kaujas notika trijās vietās: pie Keilas, Valkas un Pleskavas. Keilā igauņu sarkangvardi cīnījās pret vāciešiem, iespēdami uz vienu dienu apturēt vācu uzbrukumu. Valkā vācieši cīnījās ar latviešu sarkanajiem strēlniekiem. Uz Pleskavu dodošais nelielais vācu karaspēks vakarā sastapa latviešu sarkano strēlnieku un vietējo krievu sarkangvardu pretestību, taču nākamajās dienās vācieši to pārvarēja un ieņēma pilsētu. Vienlaikus šīs dienas rītā Petrogradā tika saņemts vācu ultimāts ar prasību noslēgt mieru uz viņu noteikumiem. Ļeņins avīzē "Pravda" publicēja rakstu, kurā aicināja to pieņemt. Ultimāts arī tika pieņemts, un tā 23. februāris kļuva par Padomju Krievijas kapitulācijas dienu.
No 23. februāra līdz miera parakstīšanai
Neraugoties uz ultimāta pieņemšanu, vācu karaspēks turpināja uzbrukumu līdz miera parakstīšanai 3. martā, cenšoties jau iepriekš ieņemt teritoriju, uz ko pretendēja Vācija.
24.—25. februārī turpinājās kaujas Pleskavā. To rezultātā latviešu un sarkangvardu spēki bija spiesti pamatā atkāpties no pilsētas, lai gan 24. februāra vakarā tiem izdevās liela diversija, uzspridzinot divus dzelzceļa vagonus un tā nogalinot vairākus simtus pretinieka karavīru. Pilnībā vācieši Pleskavu ieņēma 28. februārī, taču viņu tālāko virzību šajā rajonā marta sākumā apturēja veiksmīgi "sarkano" pretuzbrukumi un miera parakstīšana.
Citos frontes iecirkņos padomju stāvoklis bija daudz sliktāks. Jau 25. februārī Ļeņins "Pravdā" rakstīja par pulku atteikšanos noturēt pozīcijas pat uz tobrīd vēl neapdraudētās Narvas līnijas, bēgšanu un haosu. 25. februārī vācieši ieņēma Tallinu (Rēveli), 26. februārī Tartu (Tērbatu).
Narvu vācieši sasniedza 3. martā, kur viņiem pretestību izrādīja sarkangvardi un sarkanie jūrnieki, taču tā tika ātri pārvarēta.
Pretpadomju krievu spēku darbība
Naktī no 22. uz 23. februāri sākās "Ledus gājiens" — nelielas Korņilova vadītas "balto" grupas virzīšanās no Novočerkaskas uz Rostovu. Pateicoties šai epizodei, 23. februāri atzīmēja arī pretpadomju emigrācija, lai gan ar pavisam atšķirīgu skaidrojumu.
Tartu Universitātes slimnīca
Tartu Universitātes slimnīca ir universitātes slimnīca, kas atrodas Tartu, Igaunijā.
Džeiks Veslijs Rodžerss
Džeiks Veslijs Rodžerss (en; dzimusi ) ir amerikāņu dziedātāja un dziesmu autore.
Tartu Universitātes slimnīca
Vēsture
Tartu akadēmiskās medicīnas pirmsākumi ir rodami 1632. gadā, kad pēc karaļa Gustava II Ādolfa rīkojuma dibināta Zviedru Vidzemes un Igaunijas provinču augstskola Academia Gustaviana (1632-1656) ar medicīnas fakultāti. Napoleona karu laikā 1802. gadā Krievijas impērijas valdība universitāti atjaunoja un par patoloģijas un terapijas profesoru uzaicināja Danielu Georgu Balku, kas 1804. gadā kā universitātes rektors Rīgas pakalnā esošajā Dālstrēma namā nodibināja Tērbatas Universitātes klīniku. 1843. gadā izveidoja atsevišķu ginekoloģisko klīniku, vēlāk arī daudz citu atsevišķu klīniku dažādās Tērbatas pilsētas daļās.
Džeiks Veslijs Rodžerss
Biogrāfija
Rodžerss uzauga Springfīldā, Misūri, kur iemācījās spēlēt ģitāru 6 gadu vecumā un sāka spēlēt klavieres un balsi 12 gadu vecumā. Viņš sāka uzstāties teātra iestudējumos piektajā klasē un drīz pēc tam rakstīt dziesmas. Jaunībā viņš apmeklēja veidojošus koncertus tādiem māksliniekiem kā Lady Gaga un Nelly Furtado. Viņš kļuva par Gejs sestajā klasē, un, lai gan viņa ģimene atbalstīja, viņš juta, ka viņam bija jāslēpj sava orientācija dzimtās pilsētas kultūras klimata dēļ.
Tartu Universitātes slimnīca
Vēsture
Pēc Igaunijas neatkarības atjaunošanas 1990. gadā Tartu Universitātes dažāda profila mācību klīniku pārveide par vienotu Igaunijas medicīnas kultūras centru kļuva par augstākā līmeņa politisko debašu objektu. 1993. gadā daudzās universitātes klīnikas juridiski apvienoja vienotā Tartu Universitātes slimnīcā, bet 1998. gadā Igaunijas valdība, Tartu Universitāte un Tartu pilsēta noslēdza vienošanos par patstāvīga nodibinājuma (fonda) "Tartu Universitātes Slimnīca" kā Igaunijas medicīnas vadošās institūcijas izveidi.
Džeiks Veslijs Rodžerss
Biogrāfija
Rodžerss 18 gadu vecumā pārcēlās uz Našvila, lai studētu dziesmu rakstīšanu Belmontas universitātē. Viņš absolvēja 2018.
Tartu Universitātes slimnīca
Misija un galvenais mērķis
Tartu Universitātes slimnīcas misija ir nodrošināt Igaunijas medicīnas nepārtrauktību un attīstību ar augstākā līmeņa intergrētas medicīniskās ārstniecības, izglītības un zinātnes palīdzību. Galvenais mērķis ir sniegt pacientiem augstas kvalitātes ārstēšanu, Tartu universitātes studentiem un docētājiem nodrošināt apmācības iespējas un kopā ar universitāti attīstīt medicīnas zinātni.
Jaunbūve
Tartu Universitātes slimnīcas jaunās daļas būvēšanai piesaistīja Somijas arhitektu biroju ar lielu pieredzi slimnīcu celtniecībā. Jaunās slimnīcas celtniecības pirmā fāze tika pabeigta 2008. gadā. 2013. gada nogalē tika ielikts pamatakmens trīs ēku kompleksam, kurā ietilpst onkoloģijas, acu slimību, internās medicīnas un ķirurģijas klīnikas, kā arī laboratorija un aptieka. Jaunbūves otro fāzi 39 tūkstošu m2 platībā pabeidza 2015. gada beigās. Pusi no 77 miljonu eiro lielajām izmaksām piesaistīja no Eiropas Reģionālās Attīstības Fonda. Tiek plānota arī būves trešā fāze. Kad uzcels bērnu slimnīcas korpusu, jaunajā slimnīcā būs apvienotas visas galvenās medicīnas nozares.
Sede vacante
Sede vacante (no latīņu valodas — 'brīvs sēdeklis') ir jēdziens, ko lieto Romas katoļu baznīcas kanonos, piemērojot situācijās, kad ir vakanta bīskapa vieta un bīskapija palikusi bez sava priekšstāvja.
Teorētiski tas attiecas uz jebkuru bīskapiju, kas palikusi bez sava bīskapa. To simbolizē bīskapa tronis jeb sēdeklis katedrālēs, kurš ir palicis brīvs. Taču praktiski šis termins biežāk tiek attiecināts uz brīvo Romas pāvesta vietu, viņš kā Romas bīskaps vienlaicīgi ir arī Vatikāna valsts administratīvais un politiskais vadītājs līdzās bīskapijas vadītāja amatam. Brīvais sēdeklis ir Laterāna bazilikas katedra, kas ir Romas bīskapa katedrāle. Baznīcas Kanoniskā Likuma 335. pants norāda, ka "kamēr Romas Bīskapa sēdeklis ir vakants vai pilnīgi aizkavēts, visas Baznīcas pārvaldē nedrīkst ievest neko jaunu un ir jāievēro īpašie likumi, kas ir izdoti šādiem apstākļiem." Tātad baznīcas pārvaldes procesi zināmā mērā tiek apturēti.